Стефан Маларме
Друго ветрило

Превод от френски: Кирил Кадийски, —

chitanka.info

На госпожица Маларме

Мечтателко, за да се впусна

в наслада чиста — и без път,

ръцете ти с лъжа изкусна

крилото ми да задържат.

Приижда здрачната прохлада

след всеки трепет в тоя плен,

отдръпва своята преграда

и хоризонтът впечатлен.

Замайване! Далечината

целувка дълга е, но кой

за своя — луда! — ще я смята,

ни изблик знае, ни покой.

Дали в душата с плаха рана

почувства рая, но видях:

край устните от бръчка ранна

се изцеди погребан смях.

И скиптър над реката, дивна

от здрача, в злато запламтял,

към пламъка на тежка гривна

запрати този полет бял.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.